Nu există reţete. Ideal ar fi să îl invăţăm de mic să nu adoarmă cănd mănâncă, să nu adoarmă la noi în braţe, ci în pat, singur. Dar, cum am spus, fiecare copil este o individualitate unică. Dar există totuşi un mic secret. E foarte important ritualul. Ritualul ideal pentru bebeluşi este hrănirea, pregatirea băii şi spălarea, masajul, cântatul şi o poveste scurtă în timp ce este ţinut în pat, pupicii de noapte bună, ideal de la ambii părinţi. Ritualul poate suferi modificări în funcţie de nevoile copilului şi de vârsta lui, însă dacă este respectat cu stricteţe de către părinţi se va obişnui repede să adoarmă singur în pătuţ. Regula de bază: fiţi fermi în respectarea ritualului (indiferent care este acesta). De cele mai multe ori, parinţii „sar etape” din el şi, desigur, bebeluşii îi sancţionează neadormind.